jkorsvik/nowiki_second_scrape_merged huggingface dataset:
Mark (navn)

For bibliotekdatautvekslingsstandarden MAchine Readable Cataloging, se MARCMark og Marc er kortformer av mannsnavnet Markus/Marcus som er av latinsk opprinnelse. Navnet kan ha fått sin opprinnelse fra guden Mars. Márk er en ungarsk variant av navnet.
Mark og Marc har navnedag 25. april i Estland, Frankrike, Norge og Ungarn.


== Utbredelse ==
Mark var et populært navn i England fra 1600-tallet til 1800-tallet, og igjen på siste halvdel av 1900-tallet.

Mark var et populært navn i USA på begynnelsen av 1800-tallet og igjen på siste halvdel av 1900-tallet.

I Tyskland var Marc og Mark populære navn på guttebarn født på 1970-, 1980- og 1990-tallet.

Marc er i dag et svært vanlig navn i Belgia, og er også mye brukt i flere andre fransk- og spansk-talende land. Formen Mark er vanlig blant annet i Irland og USA.
Tabellen nedenfor gir en detaljert oversikt over populariteten til mannsnavnet Mark og varianter av dette i noen av de landene hvor statistikk er tilgjengelig.


== Kjente personer med navnet ==
Mark Twain (1835–1910), psevdonym for den amerikanske forfatteren Samuel Clemens
Marc Chagall (1887–1985), russisk-fransk surrealistisk maler
Mark Hamill (1951–), amerikansk skuespiller kjent for rollen som Luke Skywalker i Star Wars
Marc Emery (1958–), kanadisk cannabisaktivist
Marc Jacobs (1963–), amerikansk klesdesigner
Mark Wahlberg (1971–), amerikansk skuespiller
Mark Shuttleworth (1973–), sørafrikansk entreprenør og den første afrikaner i verdensrommet
Mark Zuckerberg (1984–), amerikansk entreprenør (grunnlegger av Facebook)


== Se også ==
marc – fransk druebrennevin


== Referanser ==


== Eksterne lenker ==

(en) Behind the Name: Mark
(en) Think Baby Names: Mark
Gulljade

Gulljade er et elfenbenlignende materiale som stammer fra nebbhjelmen (en nebblignende utvekst som vokser ut på oversiden av det egentlige nebbet) på hjelmhornfuglen (Rhinoplax vigil). Gulljade, som kan minne om ekstra gyllent elfenben, både i farge og struktur, er ikke ekte elfenben (dentin), men et materiale som har mer til felles med utvekster av horn hos noen pattedyrarter, eksempelvis hos neshorn. Gulljade regnes som mer verdifullt enn alt ekte elfenben, og lovlig omsatte kunstverk gjort i dette materialet er som regel eksepsjonelt kostbare.
Hjelmhornfuglen tilhører den biologiske familien neshornfugler (Bucerotidae), som består av en rekke arter som enten er utrydningstruet eller nær utrydningstruet. Hjelmhornfuglen er oppført på CITES Appendix I, som forbyr all internasjonal handel med denne arten.
Fylkesvei 3022

Fylkesvei 3022 går mellom Verningen og Tjøllingvollen i Larvik kommune.
Frem til 2019 hadde veien betegnelsen  fylkesvei 163 (Vestfold).


== Kommuner og knutepunkter ==

 Larvik


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3022
(no) Statens vegvesen – trafikkmeldinger
Fylkesvei 3014

Fylkesvei 3014 går mellom Klåstad og Ula i Larvik kommune.
Frem til 2019 hadde veien betegnelsen  fylkesvei 159 (Vestfold).


== Kommuner og knutepunkter ==

 LarvikUlaveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3014
(no) Statens vegvesen – trafikkmeldinger
Arthur Rackham

Arthur Rackham (født 19. september 1867 i London, død 6. september 1939) var en engelsk bokillustratør. 
Arthur Rackham var svært produktiv, men ble særlig kjent for sine dekorative og energiske illustrasjoner i tusj og akvarell til eventyr for barn, blant annet Brødrene Grimms eventyr (1900), Rip Van Winkle (1905), Peter Pan (1906), og Alice i Eventyrland (1907). Han illustrerte også bøker for voksne, deriblant En midtsommernattsdrøm (1908), Rhingullet og valkyrien (Das Rheingold) (1911), fortellinger av Edgar Allan Poe og deler av Gullivers reiser (1931).

		
		


== Referanser ==


== Eksterne lenker ==
(en) Arthur Rackham – kategori av bilder, video eller lyd på Commons 
(en) Arthur Rackham – galleri av bilder, video eller lyd på Commons 
Arthur Rackham-selskapet (på engelsk) 
Arthur Rackham og kunsten (på engelsk) Arkivert 18. september 2010 hos Wayback Machine.
Rackhams illustrasjoner til Alice i Eventyrland
Eventyrillustrasjoner av Arthur Rackham Arkivert 6. februar 2007 hos Wayback Machine.
Galleri av Rackhams barnebokillustrasjoner (på engelsk)
Arthur Rackham art at Art Passions (free online gallery)  Arkivert 2. februar 2007 hos Wayback Machine.
The Illustrators Project: Arthur Rackham
Nolberto Solano

Nolberto «Nobby» Albino Solano Todco (født 12. desember 1974 i Callao) er en peruansk fotballspiller som spiller for det engelske League One-laget Hartlepool. Han er veldig populær i hjemlandet sitt, der han blir sett på som en av de mest berømte peruanerne. Han har til og med et eget frimerke med sitt navn og bilde på.
Karrieren hans startet i Peru. Først spilte han for Municipal (1993), deretter Sporting Cristal (1994–97), hvor han vant tre seriemesterskap (1994–96) og nådde finalen i Copa Libertadores i 1997. Etter det dro han til Argentina for å spille for Boca Juniors, før turen gikk til England og Newcastle United 12. august 1998. Han debuterte i Premier League i en kamp mot Chelsea 22. august, da han i det 67. minutt kom inn for målscorer Andreas Andersson.


== Til Aston Villa og tilbake til Newcastle ==
I juni 2001 signerte han en ny femårskontrakt med Newcastle, men Newcastles daværende manager Sir Bobby Robson var misfornøyd med Solanos lojalitet til fedrelandet sitt. Derfor ble han solgt i januar 2004 til Aston Villa. Solano hadde vært meget populær blant Newcastles supportere og mange viste misnøye med salget.
For Aston Villa ble Solano en viktig spiller. Han ble toppscoreren deres i 2004/05-sesongen, og ble kåret til Årets spiller av supporterne, pressen og spillerne.
Likevel ble Solano på ny Newcastlespiller 31. august 2005, bare timer før overgangsvinduet stengte. Avtalen kostet Newcastle £1,5 million, i tillegg til at James Milner gikk på et sesonglangt lån til Aston Villa. Solano undertegnet en toårskontrakt, og overgangen ble godt tatt i mot blant Newcastlefansen.
I sine to perioder i Newcastle United har Solano scoret totalt 47 mål for klubben. Fredag den 13. mai 2011 gikk Solano på en fri overgang fra Championship-klubben Hull City til League One-klubben Hartlepool. Han lanserte umiddelbart en idé for ledelsen i klubben om å selge sesongkort for bare £100, noe som nå har ført til at Hartlepool har de billigste sesongkortene i hele det engelske ligasystemet.


== Omplassering ==
I 2006/07-sesongen flyttet manager Glenn Roeder Solano til høyreback etter at Stephen Carr ble skadet. Etter sesongen gikk Solanos kontrakt ut, og turen gikk videre til West Ham.


== Landslagskarriere ==
For Peru har Solano spilt over 90 kamper, og scoret 20 mål. Han har vært en viktig brikke i laget siden midten av 1990-tallet. I 2005 valgte Solano å gi seg på det peruanske landslaget på grunn av uoverensstemmelser med treneren, Freddy Ternero. I 2006 klarte den nye treneren, Franco Navarro, å overtale ham tilbake til landslagsspill.


== Triviell informasjon ==
Nolberto Solano er en habil trompetspiller, og har startet sitt eget salsaband, The Geordie Latinos.


== Referanser ==


== Eksterne lenker ==
(en) Nolberto Solano – kategori av bilder, video eller lyd på Commons 
(en) Nolberto Solano på Internet Movie Database 
(en) Nolberto Solano – FIFA 
(en) Nolberto Solano – Transfermarkt 
(en) Nolberto Solano – national-football-teams.com 
(en) Nolberto Solano – Soccerbase.com 
(en) Nolberto Solano – FootballDatabase.eu 
(en) Nolberto Solano – FBref 
(en) Hans egen hjemmeside
Fylkesvei 3016

Fylkesvei 3016 går mellom Eidebakke og Kjerringvik i Larvik kommune.
Frem til 2019 hadde veien betegnelsen  fylkesvei 160 (Vestfold).


== Kommuner og knutepunkter ==

 LarvikKlepakerveien 

Kjerringvikveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3016
(no) Statens vegvesen – trafikkmeldinger
Fylkesvei 3030

Fylkesvei 3030 går mellom Sandefjord stasjon og Rødbøl i Larvik kommune.
Frem til 2019 hadde veien betegnelsen  fylkesvei 180 (Vestfold).


== Kommuner og knutepunkter ==

 Sandefjord

 LarvikFurustadveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3030
(no) Statens vegvesen – trafikkmeldinger
Arne Busterud

Arne Busterud (født 1904 på Vang i Hedmark, død 1961 i Løten) var en norsk skiløper. Busterud var i slutten av 1920-årene og i begynnelsen av 1930-årene en av Norges mest kjente skiløpere. Han deltok i en lang rekke skirenn i både inn- og utland. Busterud ble tildelt æresmedlemskap i Vang skiløperforening og Hedmark skikrets' Bragd-diplom. Broren Kaare Busterud var også en god skiløper.


== Meritter ==
Ski-VM 1929 – 6.-plass i hopp
Ski-VM 1929 – 10.-plass i kombinert
Holmenkollrennet 1928 - 1.-plass i kombinert kl. B


== Referanser ==


== Eksterne lenker ==
(en) Arne Busterud – FIS (skihopping)
Punktbiller

Punktbiller (Corylophidae, omfatter også Orthoperidae) er en familie av bittesmå biller som lever av soppsporer. De kan finnes i komposter og andre steder der plantedeler brytes ned av sopp. Seks arter er kjent fra Norge.


== Utseende ==
Knøttsmå til små (0,5 – 2 mm), ovale biller, flate til sterkt hvelvede. Noen er glatte og blanke, andre fint hårete og matte, på farge vanligvis brunlige eller svarte. Hodet er ganske lite, hos de fleste slektene (men ikke Orthoperus) ligger det under brystskjoldet og er ikke synlig ovenfra. Antennene er 8-10 leddete, med en tre- eller femleddet, løs kølle, omtrent så lange som hodet og brystskjoldet til sammen. Brystskjoldet (pronotum) er mye bredere enn langt, vanligvis omtrent halvsirkelformet sett ovenfra. Bakhjørnene er ofte trukket bakover til spisser. Bakerst er brystskjoldet vanligvis litt bredere enn dekkvingene. Disse er rundet ovale, ofte tvert avbrutt bakerst slik at de ikke dekker de bakerste bakkroppsleddene. De mangler punktrekker. Beina er ganske korte, lårene flate, føttene fire-leddete. Punktbillene kan ligne mye på fjærvinger (Ptiliidae), men kan skilles fra disse på at hodet er mindre, flygevingene "normalt" utviklede, ikke fjærformede, og kroppsformen vanligvis mer hvelvet.


== Levevis ==
Punktbillene finnes mellom råtnende plantedeler, for eksempel i løvstrø og komposter. Både larver og voksne spiser sannsynligvis soppsporer.


== Systematisk inndeling / nordiske arter ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien punktbiller, Corylophidae LeConte, 1852
Underfamilien punktbiller, Corylophinae LeConte, 1852
Sacium pusillum (Gyllenhal, 1810)  – Sverige og Finland
Arthrolips obscurus (Sahlberg, 1833)  – Sverige og Finland
Sericoderus lateralis (Gyllenhal, 1827)  – også Norge
Corylophus cassioides (Marsham, 1802)  – Sverige og Finland
Underfamilien Rypobiinae
Rypobius ruficollis (Jacquelin du Val, 1854)  – Sverige
Underfamilien punktbiller, Orthoperinae Jacquelin du Val, 1859
Orthoperus punctatus Wankowicz, 1865  – finnes i Norge
Orthoperus punctulatus Reitter, 1876  – finnes i Norge
Orthoperus atomus (Gyllenhal, 1808) – finnes i Norge
Orthoperus mundus Matthews, 1885  – finnes i Norge
Orthoperus brunnipes (Gyllenhal, 1808)  – finnes i Norge
Orthoperus nigrescens Stephens, 1829  – Finland og Sverige
Underfamilien Peltinodinae
Underfamilien Periptyctinae


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.


== Eksterne lenker ==
(en) punktbiller – oversikt og omtale av artene i WORMS-databasen 
(en) punktbiller i Encyclopedia of Life 
(en) punktbiller i Global Biodiversity Information Facility 
(no) punktbiller hos Artsdatabanken 
(sv) punktbiller hos Dyntaxa 
(en) punktbiller hos Fauna Europaea 
(en) punktbiller hos Fossilworks 
(en) punktbiller hos ITIS 
(en) punktbiller hos NCBI 
(en) Kategori:Corylophidae – bilder, video eller lyd på Wikimedia Commons 
Corylophidae – detaljert informasjon på Wikispecies 
Sericoderus sp., fra Atlas of the family Corylophidae of Russia. [1]
Alan O’Brien

Alan O'Brien (født 20. februar 1985 i Dublin) er en irsk fotballspiller som for øyeblikket er klubbløs. Han spilte i perioden 2009 til 2011 for det engelske Football League-laget Swindon Town FC. Han spiller vanligvis som venstreving.


== Karriere ==
O'Brien ble hentet av Newcastles juniortrener Alan Irvine da han var 16 år gammel. Han spilte i det nasjonale U17-mesterskapet, og vant turneringen etter å ha slått Manchester United 5-2 sammenlagt på to kamper på henholdsvis Old Trafford og St. James' Park.
Han var på låneopphold i Carlisle United i slutten av 2005, og han scoret etter bare 10 minutter i debuten. Låneoppholdet ble kort grunnet en skade. O'Brien har spilt sammen med flere unge spillere i Newcastle, blant annet Steven Taylor, Peter Ramage og Michael Chopra.
Den 7. januar 2006 debuterte han for Newcastles A-lag, i FA-cupkampen mot Mansfield Town. Vanligvis har O'Briens opptredener på førstelaget kommet som innbytter. Lørdag den 20. januar 2007 spilte O'Brien sin første hele kamp for Newcastle, mot West Ham United på St. James' Park.
Den 25. juni 2007 ble det klart at O'Brien hadde signert en treårskontrakt med Hibernian FC, da kontrakten hans med Newcastle løp ut. Den 1. juli 2009 ble han fristilt av Hibernian og signerte for Swindon Town FC.


== Landslagskarriere ==
Han har spilt for Irlands U14-, U15-, U16- og U19-lag. Etter å ha imponert i treningskamper før sesongstart i 2006 ble han for første gang kalt opp til Irlands førstelag. Sammen med lagkameratene Stephen Carr, Shay Given og Damien Duff var han med i troppen som møtte Nederland i en vennskapskamp. O'Brien kom inn i andre omgang, og fikk med det sin første landskamp for Irland.


== Referanser ==


== Eksterne lenker ==
(en) Alan O'Brien – national-football-teams.com 
(en) Alan O'Brien – Soccerbase.com 
(en) Alan O'Brien – Soccerway 
(en) Alan O'Brien – EU-Football.info 
(en) Alan O'Brien – FBref
Trompe-l’œil

Trompe-l'œil, også skrevet trompe l'oeil, (dannet fra fransk trompe, «bedra», og l'œil, «øyet», uttales «tråmp-løy»), illusjonsmaling eller illusjonsmaleri er malerier der motivet er framstilt så naturtro at betrakteren skal tro det er virkelig. Bildene kjennetegnes av at gjenstander og figurer er gjengitt i naturlig størrelse og malt så nøyktig og detaljert at det oppstår en realistisk tredimensjonal virkning. Effekten er brukt i malerkunsten i form av store freskomalerier, fasadekorasjoner og staffelimalerier. Illusjonsmaleri kan i utvidet forstand også omfatte materialimitasjoner og dekor- og kulissemalerier. Sjangeren var særlig populær i Den nederlandske gullalderen på 1600-tallet.


== Historikk og bruk ==

Forsøket på å lage så virkelighetsnære bilder som mulig og lure øyet begynte allerede i antikken, kjent for eksempel gjennom historien om grekeren Timanthes og veggmalerier i Pompeii. Uttrykket ble særlig populært i Europa fra midten av 1400-tallet. Stilen og begrepet nådde høydepunktet i barokken, da malekunst, fargeteknikker og perspektivlære var utviklet slik at en kunne male slik at bildet ble til forveksling likt naturen eller tingen i seg selv. Teknikken egnet seg best til vegg- og takmaling, der en tilskuer under rette lysforhold kunne stå på et bestemt sted i rommet og være ute av stand til å si om søyler og dører var ekte eller bare malt på. Taket fortsatte ofte opp i en himmel som enten hadde «ekte» skyer, eller var befolket med engler og eroter.
Teknikkene er fortsatt i bruk. Noen steder i utlandet ser man fra gaten, par som står på hver sin balkong og snakker sammen, gjerne over to etasjer. Man må enten se dem på feil årstid eller se svært nøye etter før en ser at de er malt på.
Trompe l'oeil var den vanligste måten å ferdiggjøre kulisser og scenedekorasjoner på i klassisk teater. I nyere tid er dette ofte gjort på andre måter, der publikum selv må forestille seg hva scenografien eventuelt skal forestille.
Et eksempel fra nyere tid i Norge er fra Stavanger der moromannen Per Inge Torkildsen søkte bygningsrådet om lov til å sette et nytt vindu inn i huset sitt. Han fikk nei, og fikk deretter en lokal kunstner til å male på et vindu, komplett med ytre ramme, karm, glass og gardiner og litt gjenskinn av hva en så inne. Kunne ikke han få vindu, skulle i hvertfall naboene få.


== Eksempler på trompe l'œil-malerier ==

		
		


== Se også ==
Optisk illusjon, anamorfose (forvridd projeksjon og fortegnet perspektiv)
Dekorasjonsmaling, teatermaling og kulisser
Fotorealisme, hyperrealisme
Sotto in su, takmaleri med figurer i froskeperspektiv og sterk forkortning
Tredimensjonal, 3D-grafikk, dataanimasjon
Ådring, marmorering


== Referanser ==


== Eksterne lenker ==
(en) Trompe l'oeil – kategori av bilder, video eller lyd på Commons 
(en) Trompe-l’œil – galleri av bilder, video eller lyd på Commons 
Bildeeksempeler og foklaringer (på engelsk)
Om trompe l'oeil, anamorfoser og veggmalerier (på fransk og engelsk) Arkivert 2. april 2012 hos Wayback Machine.
Fasademalerier, trompe l'oeil m.m.
Flere fasade- og effektmalerier
George Martin (fotballspiller)

George Martin var både fotballspiller og trener. Han spilte for Luton Town før han ble manager.
I 1947 ble han utnevnt til manager for Newcastle United, den første etter 2. verdenskrig. En av hans avgjørelser var å selge den notoriske målscoreren og fansens favoritt, Len Shackleton til Sunderland for £13 000. Dette bekymret noen supportere, og Martin ble til å begynne med kritisert for handelen. Men protestene gav seg fort, fordi Newcastle rykket opp uten Shackleton på laget, og andre populære spillere ble introdusert. Deriblant Jackie Milburn, som scoret 200 mål for klubben.
I 1950 forlot han Newcastle, til fordel for Aston Villa, og senere dro han for å lede hans tidligere klubb, Luton Town.


== Referanser ==
Fylkesvei 2968

Fylkesvei 2968 går mellom Tanum og Stavern i Larvik kommune. Veien er 6,1 km lang.
Frem til 2019 hadde veien betegnelsen  fylkesvei 45 (Vestfold).


== Kommuner og knutepunkter ==

 LarvikTanumveien 

Brunlaveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2968
(no) Statens vegvesen – trafikkmeldinger
Andy Cunningham

Andy Cunningham (født 30. januar 1890, død 1973) var en skotsk fotballspiller og trener. Hans posisjon var spiss.


== Spillerkarriere ==
Cunningham startet karrieren i Kilmarnock, før han dro videre til Glasgow Rangers i 1915. Han debuterte for Rangers i 1-0-tapet mot Partick Thistle 5. april 1915. I sin første sesong på Ibrox fikk han fem kamper.
Cunningham ble brukt en gang i blant av manager William Wilton, før han etablerte seg på laget i 1918/19-sesongen. Totalt fikk han 389 kamper og 182 mål for Rangers. Han vant syv ligatitler og spilte i den berømte cupfinalen i 1928, da Rangers slo Celtic 4-0. Med det vant Rangers sin første cuptittel på 25 år.
I 1928 flyttet Cunningham på seg igjen. Denne gangen til Newcastle United. Han ble dermed den eldste spilleren som har debutert i det engelske fotballigaen, i en alder av 38.


== Trenerkarriere ==
Han startet karrieren som spillende manager, og i det han la opp ble han den første fulltidsmanageren noensinne i klubben. Teknisk sett var hans forgjenger, Frank Watt, klubbens første manager, men han hadde ingen kontroll over laguttaket.
I 1932 førte han laget sitt til topps i FA-cupen. Arsenal ble slått 2-1 i finalen. Likevel rykket klubben ned til 2. divisjon mens han var i klubben, og i 1935 trakk Cunningham seg. Han var en delvis suksess i Newcastle, med 105 seire på 251 kamper.
Cunningham var dessuten skotsk landslagsspiller. Han fikk 12 kamper og scoret fem mål for Skottland. Av de 12 kampene, tapte Cunningham bare én.
Etter perioden i Newcastle, returnerte han til Skottland, hvor han tok over Dundee i årene 1937-40. Etter 2. verdenskrig ble han sportsjournalist.


== Referanser ==


== Eksterne lenker ==
(en) Andy Cunningham – national-football-teams.com 
(en) Andy Cunningham – Soccerbase.com 
(en) Andy Cunningham – EU-Football.info 
(en) Andy Cunningham – Skottlands fotballforbund
Heklunger

Heklunger kalte kong Sverre og hans birkebeinere sine motstandere, kong Magnus Erlingssons menn. Til grunn for betegnelsen skal ligge at de sistnevnte hadde ranet  og delt mellom seg en del sølvpenger, som de hadde funnet innsydd i en hekle (hekla), dvs. en kappe (av hökull (messe)-hakel), etter en gammel tiggerkjerring.


== Eksterne lenker ==
«Heklunger», i Illustreret norsk konversationsleksikon, bind III, Kristiania: Aschehoug, 1909, sp. 1642.
Kuvlungene

Kuvlungene var et norsk opprørsparti som året etter Magnus Erlingssons fall i 1184 reiste seg mot kong Sverre. Navnet «kuvlunger» (av kufl, munkehette) var et spottenavn birkebeinerne ga partiet fordi dets fører Jon, som ble utgitt for å være sønn av Inge Krokrygg, hadde vært munk i Sancta Mariae kloster på Hovedøya.Kuvlungene vant mange tilhengere i Viken og de vant trolig stor støtte blant befolkningen på Agder og Vestlandet. De gjorde effektive streiftog både mot Nidaros og Bergen inntil det i 1188 lyktes Sverre å nedkjempe flokken og felle Jon. Det skjedde i samme periode som også opprørsflokken Øyskjeggene var aktive. Birkebeinerne påsto at Jon var en bedrager fra Bergen.


== Referanser ==


== Litteratur ==
Jón Viðar Sigurðsson: Norsk historie 800-1300. Det norske samlaget, Oslo 1999
Sverres saga, oversatt av Gustav Storm og Alexander Bugge. Kristiania 1914«Kuvlunger», i Illustreret norsk konversationsleksikon, bind IV, Kristiania: Aschehoug, 1910, sp. 1546.
Slittungene

Slittungene var en norsk opprørsflokk, stiftet 1217 i Marker av presten Benedikt, kalt Bene skinnkniv (d. 1222), som utga seg for å være sønn av Magnus Erlingsson. Mennene som fulgte Bene, var fattigfolk med dårlige klær. Dette var ifølge Sturla Tordsson, forfatteren av Håkon Håkonssons saga, grunnen til at flokken ble kalt slittunger.Slittungene ble slått på Gunnarsbø ved Tønsberg våren 1218 av baglerne, ledet av lendmannen Arnbjørn Jonsson, men lederen Bene kom seg unna. Like etter kom slittungene til Oslo, og ranet byen og gjorde hærverk. Siden dro de til Halland i Danmark (nå en del av Sverige) og herjet der.
I 1219 ble slittungene slått av baglerne og birkebeinerne i fellesskap.
Bene ble drept av birkebeinerne ved Øyeren i 1222.Navnet slittunger kan muligens stamme fra gårdsnavnet Slitu i Eidsberg.


== Referanser ==
Rose (andre betydninger)

Rose kan vise til

Rose (heraldisk), stilisert plantefigur brukt som merke og symbol
Rose (navn), kvinnenavn
Roseslekta, planteslektI populærkultur:

«Rose» (A Perfect Circle), sang av A Perfect Circle fra albumet Mer de Noms
«Rose» (Anna Tsuchiaya), sang av Anna Tsuchiya
Rose (Doctor Who), episode av Doctor Who
Rose (tegneserie), forgjengeren til tegneserien Bone av Jeff Smith
«Rosé» (The Feeling), sang av The Feeling
The Rose (film)Steder:

Rose, Italia, en kommune i Cosenzaprovinsen i Sør-Italia
Rose, New York, en by i Wayne County i New York
Rose Hill (andre betydninger)
The Rose, et teater i LondonPersoner:

Axl Rose, frontmannen i Guns N' Roses
Rose av Lima, den første katolske helgenen fra AmerikaI fiksjon:

Rose (American Dragon: Jake Long), en antihelt i American Dragon: Jake Long
Rose (Street Fighter), figur fra videospillserien Street Fighter
Rose DeWitt Bukater, figur fra filmen Titanic fra 1997
Rose Henderson, figur fra TV-serien Lost
Rose Nylund, figur fra TV-serien The Golden Girls
Rose Ortiz, den rosa soldaten fra Power Rangers Operation Overdrive
Rosé Thomas, figur i den japanske anime- og mangaserien Fullmetal Alchemist
Rose Tyler, ledsageren til Doctor Who i TV-serien ved samme navn
Rose Walker, figur i tegneserien SandmanAnnet

Frostrose
Kompassrose
Rosevin
Vindrose


== Se også ==
Rosa (andre betydninger)
Fylkesvei 3042

Fylkesvei 3042 går mellom Åsrum i Larvik og Skjeggerød i Sandefjord kommune.
Frem til 2019 hadde veien betegnelsen  fylkesvei 210 (Vestfold).


== Kommuner og knutepunkter ==

 LarvikTrollsåsveien 

 SandefjordTrollsåsveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3042
(no) Statens vegvesen – trafikkmeldinger